Jelenkor | Krasznahorkaié a Nemzetközi Man Booker-díj
Cimkék: krasznahorkai lászló, nemzetközi man booker-díj
A kétévente átadott rangos díj zsűrije idén a magyar író munkásságát ismerte el.
Krasznahorkai László írásai a Jelenkor folyóiratban>
A Booker élelmiszeripari vállalat 1968-ban alapította meg a díjat, amelyet minden évben a legjobbnak ítélt prózai mű szerzője vehet át. A nyertesek között olyan írókkal találkozhatunk, mint V. S. Naipaul, William Golding, Salman Rushdie, J. M. Coetzee és Ian McEwan.
Korábban a Man Booker-díjat angol vagy a Brit Nemzetközösséghez tartozó szerzők kaphatták meg. 2005-ben a díj kiegészült a nemzetközi elismeréssel. A 60 ezer font összegű Nemzetközi Man Booker-díjat kétévente az angol nyelven megjelent regények szerzői kaphatják meg.
A nemzetközi díj korábbi nyertesei
2005: Ismail Kadare (albán)
2007: Chinua Achebe (nigériai)
2009: Alice Munro (kanadai)
2011: Philip Roth (amerikai)
2013: Lydia Davis (amerikai)
Krasznahorkai László művei közül Az ellenállás melankóliáját emelte ki a zsűri. Krasznahorkai lapunk régi szerzője, első közleménye, a Sátántangó részlete 1983-ban jelent meg. Az elmúlt évtizedben publikált írásai közül a Lefelé egy erdei úton (2008), A sebességről (2009) és a Nine Dragons Crossing (2010) címűt ajánljuk.
(Fotó: Valuska Gábor, Litera)